alexandrainst/scandi-wiki huggingface dataset:
Gubernija

Gubernija (russisk губе́рния) var eit stor administrativt inndelingsområde i Det russiske keisarriket, vanlegvis omsett som guvernement eller provins. Eit gubernija blei styrt av ein guvernør (russisk губернатор, gubernator), eit ord lånt frå det latinske gubernator som igjen kjem frå det greske kybernates. Uformelt kunne uttrykket «gubernija» også brukast om sjølve guvernørembetet.

Denne typen administrativ inndeling blei oppretta ved eit edikt frå Peter den store av 18. desember 1708, som delte inn Russland i åtte gubernija. I 1719 blei gubernijaa videre oppdelt i provinsar (russisk провинции, provintsii). Talet på gubernija auka seinare til 23.

Ved reforma i 1775 blei inndelingen i gubernija og vidare i ujezdar (russisk уезды) basert på folketal, og omgrepet «gubernija» blei formelt erstatta av det russiske synonymet namestnitsjestvo (russisk наместничество). Uttrykket «gubernija» blei likevel framleis brukt. Ein namestnitsjestvo blei styrt av ein namestnik (russisk наместник, direkte omsett 'fullmektig') eller generalguvernør (russisk генерал-губернатор). Embetet som generalguvernør hadde større administrativ makt og ein høgare posisjon enn det tidlegare guvernør-embetet. Nokre gonger styrte ein generalguvernør fleire gubernija.

Etter det russiske senatet sitt edikt av 31. desember 1796 blei embetet som generalguvernør degradert til det tidlegare guvernør-embetet, og Russland blei igjen delt inn i gubernija. Desse var delt inn i ujezdar , som igjen blei inndelt i volostar (russisk волость). 

Etter Februarrevolusjonen blei guvernørtittelen endra til gubernijakommissær. Etter Oktoberrevolusjonen heldt ein fast ved inndelinga, men styreapparatet blei erstattet av gubernijasovjetar (russisk губернский совет). Den faktiske inndelinga av Sovjetunionen i territoriale einingar gjekk gjennom mange endringar, særleg i perioden 1918–1929. Til slutt, i 1929, blei dei tidlegare inndelingstypane erstatta av oblast, okrug og rajon.

Kjelder
Denne artikkelen bygger på «Gubernija» frå ,  den 29. oktober 2013.  
 

Undernasjonale område i Russland
Russisk historie
Russiske ord og uttrykk
Hele Rogaland leser

Hele Rogaland leser er eit litteraturformidlingsprosjekt starta av Stavanger bibliotek, drive frå 2010 av Rogaland fylkesbibliotek. Prosjektet starta som eit prosjekt til Stavangers kulturhovudstadsår Stavanger2008, og er blitt vidareført dei neste åra. I 2008 og 2009 heitte prosjektet Hele byen leser, men då det vart fylkesdekkande vart namnet endra til Hele Rogaland leser.
 
Prosjektet er eit samarbeid mellom Sølvberget, Stavanger kulturhus, Rogaland fylkeskommune, LO Rogaland og Næringsforeninga i Stavangerregionen.
 
Kvart år blir det vald ut ei bok som blir trykt opp i mange eksemplar (40 000 per 2013) og delt ut gratis frå biblioteka i fylket. I 2013 vart det for første gong ein antologi, med nye og gamle namn som Arne Garborg, Nils Henrik Smith, Lene Ask, Bjørn Arild Ersland, Alexander Kielland, Atlars m.fl.

Skipingar i 2008
Kultur i Rogaland
When Joanna Loved Me

«When Joanna Loved Me» er ein song frå 1964. Teksten vart skriven av Robert Wells og musikken av Jack Segal. Songen vart gjort populær av Tony Bennett, men andre versjonar er spelt inn av artistar som Frank Sinatra, Paul Desmond og Scott Walker på det første soloalbumet hans.

Kjelder
Denne artikkelen bygger på «When Joanna Loved Me» frå ,  den 29. oktober 2013.

Bakgrunnsstoff 
 Jack Segal obituary

Songar frå 1964
Tony Bennett-songar
Frank Sinatra-songar
Scott Walker-songar
The Big Hurt

«The Big Hurt» er ein popsong som først vart ein hit Toni Fisher (då kalla «Miss Toni Fisher») i 1959. Songen vart skriven av ektemannen hennar, Wayne Shanklin. Songen nådde tredjeplassen på Billboard Hot 100-lista i USA. «The Big Hurt» er kjend fordi det vert nytta phasing-effektar som på den tida var sjeldan i popmusikken. DJ Dick Biondi på WKBW introduserte plata som «Toni Fisher's weird one».

Effektar
Veteranane i amerikansk musikkindustri David S. Gold og Stan Ross, som grunnla det kjende Gold Star Studios i Hollywood, hevdar at «The Big Hurt» var den første kommersielle innspelinga som nytta teknikken (eller effekten) som i dag er kjend som flanging.

Andre versjonar
Songen vart spelt inn av mange andre artistar i 1960-åra av artistar så forskjellige som jazzmusikaren Bobby Hutcherson, Scott Walker og Del Shannon. Versjonen til Del Shannon frå 1966 nådde 94. plass på Hot 100. Denne versjonen vart produsert av Snuff Garrett og det vart òg her nytta phasing-effekt.

Kjelder
Denne artikkelen bygger på «The Big Hurt» frå ,  den 29. oktober 2013. 
 oppgav desse kjeldene:

Songar frå 1959
Singlar frå 1959
Singlar frå 1966
Scott Walker-songar
Del Shannon-songar
Reise

Reis eller reise er ei lengre ferd for ein person eller eit fartøy. Reiser kan føregå til fots eller med ulike transportmiddel og dekkjer som regel ein viss avstand. Dei kan også forventast å ta ein del tid.

Historisk har dei lengre reisene typisk vore handelsreiser, pilgrimsreiser, migrasjon eller oppdagingsreiser. I nyare tid er reise for opplevinga eller utviklinga til den reisande blitt meir vanleg, som i ulike former for turisme. Reising kan også knytast til arbeidslivet, som kollektivreise, pendling, tenestereiser og liknande.

Reising og tilknytte næringsfelt er tekne opp i reiselivsfaget og er organisert i reiselivsnæringa.

Sjå òg
Danningsreise
Ekspedisjon
Reisande
Reisebyrå
Reiseliv
Romfart
Sjøfart
Transport
Vegtransport
Turisme
Vandring

Kjelder
Delar av denne artikkelen bygger på «Reise» frå ,  den 29. oktober 2013.

Litteratur
 Bjørnland, Dag (red) (1977): Innenlands samferdsel i Norge siden 1800. Del 1: Demring. (1800-1850). Oslo.
 Rogan, Bjarne: Det gamle skysstellet. Reiseliv i Noreg frå mellomalderen til førre hundreåret. Oslo. ISBN 82-521-2759-2
 Steen, Sverre (1929): Ferd og fest. Reiseliv i Norge i sagatid og middelalder. Oslo.

Bakgrunnsstoff
Backpacker.com – Informasjon om «backpacking»
Reiselivsmagasin – Reiseideer og reiseinspirasjon
BedreReise.no – Reisetips og reisenyheter fra hele verden.

Turisme
 Samfunn
William David Coolidge

William David Coolidge () var ein amerikansk fysikar og kjemikar. 

Han var knytt til General Electric Co. frå 1905. Han var visepresident i selskapet og forskingsdirektør frå 1940 til 1944. Han fekk i 1914 Rumford-medaljen for metoden sin til å framstelle strekkbart wolfram og nytte dette til trådar i elektriske glødelamper. Han fann opp Coolidges røntgenrøyr eller glødekatoderøyr som erstatta tidlegare brukte gassfylte ionerøyr.

Kjelder
 William David Coolidge. (14. februar 2009). I Store norske leksikon. Henta 29. oktober 2013.

USA-amerikanske fysikarar
Medlemmar av United States National Academy of Sciences
IEEE Edison Medal
Elevar ved Massachusetts Institute of Technology
USA-amerikanske hundreåringar
Folk frå Massachusetts
Fysikarar på 1900-talet
Karl Nordström

Karl Fredrik Nordström () var ein svensk målar, særleg kjend som landskapsmålar. Han var leiar for Konstnärsförbundet 1896-1920 og var på 1890-talet aktiv i den såkalla Varbergsskolan.

Liv og gjerning

Nordström var fødd og oppvaksen på øya Tjörn i Västra Götaland. Som 20-åring reiste han til Stockholm for å studere ved Konstakademien, der han mellom andre vart instruert av Edvard Perséus. Mellom 1880 og -82 studerte han på ulike stader i Frankrike, der han særleg orienterte seg impresjonistisk målarkunst.

I 1886 gifta han seg med kunstnaren Tekla Lindeström. Saman med mellom andre Carl Larsson, arbeidde ekteparet i den svenska kunstnarkolonien i Grez-sur-Loing ved Paris. Nordström budde så i Tjörn og fleire andre stader i Sverige. Somrane 1893-95 heldt han til i bygda Appelvik sør om Varberg, saman med Nils Kreuger og Richard Bergh. Desse målarane danna den såkalla Varbergsskolan. Nordström måla i desse åra verk som Varbergs fäste, Skymningsmotiv från Varberg, Natt, Granngårdarna i Appelvik, Solglitter på havet og Borreberg på Tjörn.

Nordström var mellom grunnleggjarane og ein av dei leiande i Konstnärsförbundet, styreleiar 1896-1920. Han var også lærar på Konstnärsförbundets målarskola i byrjinga av 1900-talet, med mellom andre Tor Bjurström til elev.

Nordström var ein nær ven av August Strindberg.

Kjelder

Denne artikkelen bygger på «Karl Nordström» frå ,  den 29. oktober 2013.

Bakgrunnsstoff

Svenske målarar
Målarar frå 1800-talet
Målarar frå 1900-talet
Halvor Fosli

Halvor Fosli () er ein norsk forleggjar og forfattar frå Tokke i Telemark.  

Fosli gjekk på Nansenskolen vinteren 1980-81, tok cand.mag. i 1984, årsstudium i kulturfag ved Telemark distriktshøgskole i 1986 og magistergrada i sosiologi ved Universitetet i Oslo hausten 1992, med idéhistorie, kristendomskunnskap og historie som støttefag. Fosli har hatt ei rekkje stillingar i norsk medie- og bokbransje, som forlagsredaktør i Spartacus, Kagge og Aschehoug, han dreiv eige forlag i fem år (Exlex forlag as, 1994-99) og var redaktør for det faglitterære tidsskriftet Prosa i to åremål (2000–2005). 

No og då har han òg arbeidd frilans som skribent, forfattar, konsulent og kritikar. Fosli har fire ungar og bur på Skøyen, Oslo.

Bibliografi 
Mot nasjonalt sammenbrudd. Norge i masseinnvandringens tid. Document Forlag, 2019.
Fremmed i eget land. Samtaler med den tause majoritet. Vigmostad & Bjørke, 2015.
Kvite kull og svarte får. Ingeniørar i norsk skjønnlitteratur  Universitetsforlaget, 1996
Ute på prøve. Artiklar og tekstar 1988–1995, Det Norske Samlaget, 1996 (Bragepris-nominert)
Bibelens visdom  Utvalgte sitat ved Halvor Fosli og John Stanghelle, Cappelen, 1996
Oscar Wildes aforismer Gyldendal, 1996
Litterær spørrebok. 395 spørsmål om norsk litteratur  Exlex Forlag, 1995
[Johan Corneliussen:] Om Rukla. Illustrert «spørrebok» om en biperson. Redigert og utgitt av Halvor Fosli,  Exlex Forlag, 1995
Kristianiabohemen. Byen, miljøet, menneska  Det Norske Samlaget, 1994 (Bragepris-nominert)

Norske sakprosaforfattarar
Nynorskforfattarar
Norske forleggjarar
Folk frå Tokke
Roy Steffensen

Roy Steffensen () er ein norsk politikar (Frp) som sit som representant for Rogaland på Stortinget i perioden 2013-2017. Her er han medlem av transport- og kommunikasjonskomitéen.  Steffensen er oppvaksen på Kvitsøy og er den første frå Kvitsøy som har fått fast plass på tinget.  Roy Steffensen har budd både på Kvitsøy, i Stavanger og i Oslo. 

Steffensen har arbeidd innan fiskeoppdrett i heimkommunen. Han meldte seg inn i Framstegspartiet i 1998, medan han tok økonomiske og administrative fag på vidaregåande i Stavanger. Frå 1998 til 2000 var han nestleiar i Rogaland FpU og frå 2003 til 2005 var han generalsekretær i FpU på landsbasis. I oktober 2011 vart han både varaordførar i heimkommunen Kvitsøy og rådgjevar for Frp si bystyregruppe i Stavanger. Året etter vart han nestleiar i Rogaland Frp.  Før stortingsvalet 2013 stod han på tredjeplass på Frp si liste i Rogaland. 

Roy Steffensen var også visepresident i Norges Biljardforbund 2006-2007 samt leiar i Christiania Biljardklubb 2005-2007.

Fotnotar 

Stortingsrepresentantar for Rogaland
Stortingsrepresentantar frå FrP
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Folk frå Kvitsøy
Frank Jenssen

Frank Josef Jenssen () er ein norsk tidlegare politikar for Høgre. Den 13. januar 2017 blei han utnemnd til fylkesmann i Trøndelag, som blei eit nytt fylkesmannembete 
1. januar 2018 etter at Nord- og Sør-Trøndelag vart slått saman.

Jenssen var innvald på Stortinget frå Sør-Trøndelag frå 2013 til 2017. Her  han medlem i Kommunal- og forvaltingskomitéen.

Han begynte sin politiske karriere som formann i Trondheim Unge Høgre 1990–1992, medlem av Unge Høgres sentralstyre 1992–1996 og 2. nestleiar i Unge Høgre 1994–1996. Han var vidare valkampsekretær i Sør-Trøndelag Høgre, politisk sekretær for ordførar Marvin Wiseth, gruppesekretær for Oslo Høgres bystyregruppe samt informasjonssjef i Høgres Hovudorganisasjon framfor stortingsvalet 2001. Jenssen var medlem av Trondheim bystyre i åra 1992–2003 og 2005–2008; kommunalråd og gruppeleiar 1998–2003 og 2005–2008 samt fungerande varaordførar 2001–2002. Jenssen var forøvrig leiar i Trondheim Høgre 1997–2001, leiar i Sør-Trøndelag Høgre 2001–2008 samt statssekretær i Kommunal- og regionaldepartementet 2003–2005. I 2008 søkte han fritak frå sine politiske verv på grunn av manglande motivasjon. Fire år seinare blei han nominert som Høgres 2. kandidat til Stortinget frå Sør-Trøndelag ved stortingsvalet 2013.

Jenssen har studiekompetanse frå Adolf Øiens skole og mellomfag i statsvitskap og diverse samfunnsfag frå NTNU. Han var dagleg leiar og seniorrådgjevar i Røe kommunikasjon 2008–2010, og blei i 2010 kommunikasjonsdirektør i Arbeidstilsynet.

Kjelder 

Denne artikkelen bygger på «Frank Jenssen» frå ,  den 30. oktober 2013.

Fylkesmenn i Trøndelag
Statsforvaltarar
Statssekretærar i Regjeringa Bondevik II
Statssekretærar frå Høgre
Stortingsrepresentantar frå Høgre
Stortingsrepresentantar for Sør-Trøndelag
Stortingsrepresentantar 2013-2017
Lokalpolitikarar i Trondheim
Høgrepolitikarar i Sør-Trøndelag
Folk frå Trondheim
Sivert Bjørnstad

Sivert Haugen Bjørnstad () er ein norsk Frp-politikar som representerer Sør-Trøndelag på Stortinget 2013-2017. I denne perioden er Bjørnstad den yngste av stortingsrepresentantane. På tinget er han medlem i Kyrkje-, utdannings- og forskingskomitéen.

Sivert Bjørnstad meldte seg inn i FpU i 2005. Etter dette har han hatt ei rekkje lokalpolitiske verv, mellom anna formann i Trondheim FpU, formann i Sør-Trøndelag FpU og 2. nestformann i Framstegspartiets Ungdom. Bjørnstad studerer økonomi og administrasjon ved Trondheim Økonomiske Høyskole.

Fotnotar 

Stortingsrepresentantar for Sør-Trøndelag
Stortingsrepresentantar frå FrP
Stortingsrepresentantar 2013-2017
Stortingsrepresentantar 2017-2021
Folk frå Trondheim
Morten Stordalen

Morten Stordalen () er ein norsk politikar for Frp som vart representant for Vestfold på Stortinget i 2013. I perioden 2013-2017 var han medlem av Familie- og kulturkomitéen. I 2005-2009 var Stordalen fjerde vararepresentant. I neste periode rykka han opp til første varamann og fekk dermed ein del ansiennitet på Stortinget.

Stordalen har vore varaordførar i heimkommunen Re sidan kommunen blei skipa i 2002 og til kommunevalet 2011.

Fotnotar

Bakgrunnsstoff 
 

Stortingsrepresentantar for Vestfold
Stortingsrepresentantar frå FrP
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Lokalpolitikarar i Re
FrP-politikarar i Vestfold
Folk frå Re
Bengt Morten Wenstøb

Bengt Morten Wenstøb () er ein norsk politikar som er ein av Høgres tre representantar frå Østfold på Stortinget 2013-2017. Han er medlem av Arbeids- og sosialkomitéen.

Wenstøb er cand. socion. frå NTNU i 1995. Han arbeider til dagleg som høgskulelektor ved Høgskolen i Østfold, der han har vore tilsett sidan 2003. Han underviser på sosionomutdanninga ved Avdeling for helse- og sosialfag.

Wenstøb er gift og busett i Fredrikstad. Han har politisk erfaring frå både Fredrikstad Høgre (leiar 2007-2008) og Østfold Høgre. I tillegg har han vore bystyrerepresentant i Fredrikstad.

Fotnotar 

Folk frå Fredrikstad
Stortingsrepresentantar for Østfold
Stortingsrepresentantar frå Høgre
Stortingsrepresentantar 2013-2017
Eirik Milde

Eirik Milde () er ein norsk politikar som er ein av Høgres tre representantar frå Østfold på Stortinget 2013-2017. Milde er medlem av Energi- og miljøkomitéen.

Eirik Milde har vore medlem av både administrasjonsutvalet og fylkesutvalet i Østfold fylkeskommune. Han har vore engasjert i Halden Høgre sidan 1999, og har hatt ei rekkje ulike verv både der og i Østfold Høgre. Mellom anna: varaordførar i Halden frå 2001-2007, ordførarkandidat i Halden i 2003 og representert Høgre på fylkestinget 2007-2009. Frå 2008 er han andre nestleiar i Østfold Høgre og 2011-2015 er han representant i kommunestyret i Halden.

Kjelder 

Stortingsrepresentantar for Østfold
Stortingsrepresentantar frå Høgre
Stortingsrepresentantar 2013-2017
Lokalpolitikarar i Halden
Høgrepolitikarar i Østfold
Erlend Wiborg

Erlend Wiborg () er ein norsk politikar for (Frp). I 2013-2017 er han ein av partiet sine to stortingsrepresentantar frå Østfold. I 2005-2009 var han 2. vara, og 1. vararepresentant i 2009-2013. Han hadde difor ein del ansiennitet ved byrjinga av Stortingsperioden 2013-2017. Wiborg er medlem av arbeids- og sosialkomitéen.  

Før han vart innvald, var Wiborg varaordførar i Moss og gruppeleiar på fylkestinget i Østfold. Han blei innvald i bystyret og fylkestinget i 2003 og gjenvald både i 2007 og 2011. Frå 2007 har han også vore Frp sin gruppeleiar i både bystyret og fylkestinget, samt politisk nestformann i Østfold Framstegsparti.  Han var ordførarkandidat for Frp i Moss ved vala i 2007 og 2011. Han har tidlegare hatt ei rekkje ungdomspolitiske verv, bl.a. som formann i Østfold FpU (2002–2006) og sentralstyremedlem i FpU (2004–2006).

Skulevalet 2003 

Erlend Wiborg, som då gjekk siste året på vidaregåande, blei rikskjend då han blei skulda for å ha halde opp ein plakat med eit bilete av eit esel då ein blind ungdomspolitikar frå Sp talte på ein skuledebatt under skulevalet på Greåker vgs i 2003. Saka blei slått stort opp i riksmedia (Aftenposten, VG og NRK) under valkampen i 2003. Wiborg avviste påstanden, men vedgjekk at han hadde med ein plakat for å «biletleggjera» nokre av synspunkta sine. Han skal ifølgje media også hevda å ha halde opp plakaten medan andre hadde ordet, og at han forsøkte å vera morosam. Senterpartileiar Åslaug Haga gjekk ut og bad om offisiell orsaking frå formannen i Frp, Carl I. Hagen. Ved same høve skal Wiborg ifølgje NRK og Nettavisen ha sagt at dei fleste innvandrarar er kriminelle på ein eller annan måte, noko som skal ha ført til at innvandrarelevar i salen blei lei seg. Wiborg sjølv ville ikkje kommentera dette.

Kjelder 

Denne artikkelen bygger på «Erlend Wiborg» frå ,  den 30. oktober 2013.

Bakgrunnsstoff 
 Offisiell heimeside 
 Profil hjå Østfold Fylkeskommune 

Stortingsrepresentantar for Østfold
Stortingsrepresentantar frå FrP
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
FrP-politikarar i Østfold
Lokalpolitikarar i Moss
Førsteminister

Førsteminister (engelsk: first minister) er ein tittel for ein regjeringssjef.

I Storbritannia blei omgrepa førsteminister og premierminister brukt om kvarandre, som i Winston Churchills vidkjende sitat: «Eg vart ikkje Hennar Majestets førsteminister for å oververa at det britiske imperiet skulle gjerast til inkjes!»

Idag vert omgrepet brukt for å beskriva regjeringssjefane i Skottland, Wales og Nord-Irland.

I Canada vert omgrepet førsteminister nytta om alle dei canadiske regjeringssjefane, inkludert statsministeren av Canada og dei provinsielle og territorielle premierministrane.

Kjelde 

Denne artikkelen bygger på «Førsteminister» frå ,  den 30. oktober 2013.

Sjå også
Regjeringssjef
Premierminister
Statsminister

Embetstitlar
Gonge

Gang eller gonge er det å gå med føter på bakken, det vil seia å ta seg fram noko saktare enn om ein spring. Ein skil mellom å gå på to føter (bipedalisme), der ein vekslar med å leggja vekta på kvar fot medan ein går, og fire (kvadrupedalisme), der det finst ulike gangartar eller måtar å flytta føtene på.

Gonge er ein utbreidd måte å koma seg fram på blant pattedyr, ein del insekt, fuglar og krypdyr. Menneske går som regel mesteparten av livet. Småbarn lærer å gå til ulik tid, men ei typisk tid er når dei er rundt 11 månader gamle. Gonge kan vera ein nyttig framkomstmåte, ein fritidssyssel eller ein idrett, som turmarsj eller kappgang. 

Farten på menneskegonge kan variera mykje ut frå ei rekkje faktorar, som alder, høgd, terreng, bør og form, men ein typisk gjennomsnittsfart er rundt 5,0 km/t. Særskilde studiar har funne fartar på mellom 4,51 km/t til 4,75 km/t for eldre individ og 5,32-5,43 km/t for yngre individ. Rask gonge kan vera opptil rundt 6,5 km/t, medan elitekappgjengarar kan nå over 14 km/t i distansar på rundt 20 km.

Sjå òg
Fortau
Gangsti
Sti
Tur
Fottur

Kjelder
Denne artikkelen bygger på «Walking» frå ,  den 30. oktober 2013.  
 

Biologi
Rørsle
Underekstremiteten
Samferdsle
MB «Tafjord» (1927)

MB «Tafjord» er ein tidlegare norsk fjordbåt bygd i 1927, til bruk i Tafjord. Motorbåten vart bygd på Einar Helland båtbyggjeri på Vestnes i Romsdal. 

Under Tafjord-ulukka 7. april 1934 blei båten løfta 60 meter opp på land.

Oversikt over fartøyet

MB Tafjord er bygd som ein kutter med loddrett stamn og utoverhengende hekk. Skansekledingane rr tett, og dekket er lagt oppå det som normalt ville vore toppen av rekkestøttene omtrent frå midtskips og framover. Som rekke er det ei røyrrekke med septer som er skrudd fast i dekk. Akter er det vanleg topprekke, men her er det montert aluminiumssider oppå rekka. Heilt akter er det ope. Dekkshuset akterut er i aluminium, og er bygd saman med trestyrehuset. Inni styrehuset er det nedgang til maskinrommet. Framme på dekk er det nedgang til
salongen. Aktafor nedgangen er det plass for ein skylight, men denne er fjerna. 
I salongen er det ribba for innreiing. Som rutebåt var det her langsgåande benk på den eine sida og lause klaffstolar elles. Ved visse høve
kunne salongen nyttast til lasterom, og dette var truleg årsak til den enkle innreiinga. Utanom skylighten er det fire koauge som gir lys til salongen.

Referanseperiodar for vern
MB «Tafjord» har gått gjennom feire ombyggingar, men har ein ganske einsarta driftshistorie. Før 1950 verkar ombyggingshistorien noko uklar førebels. Etter denne tid ser det til å vere følgjande epokar som peikar seg ut:
 1950-1973: Rute- og skyssbåt. Dagens styrehus, men galgedekk og open gang under. Billettkontor aktafor styrehuset og toalett på hekken.
Nedgangskappe omtrent midtskips på babord side. Flatt skylight i tre. Motor: 24 hk Union.
 1973-1979 Rute- og skyssbåt. Utsjånad som i føregåande tidsperiode, men med Volvo Penta motor
 1979-1984: Fritidsbåt. Ombygging i 1984-85 omfatta arrangementet aktafor styrehuset. Billettkontor, gang og toalett erstatta med salong bygd i aluminium. Ny nedgangskappe og skylight i aluminium.
 1985-2002: Som føregåande periode, men i 2002 vart det sett inn ein nyare Volvo Penta. 

Utgangspunkt for vern 
Som rute- og skyssbåst lik han såg ut då hang gjekk ut av drift i 1979

Kjelder

Skip frå 1927
Plassen kyrkje

Plassen kyrkje er ei langkyrkje frå 1907 i Trysil kommune. Kyrkja vart teikna av Victor Nordan og oppført etter at den førre kyrkja — ei åttekanta kyrkje teikna av faren, Jacob Wilhelm Nordan, og innvigd i 1879 — brann i 1904.

Kyrkjegarden vart innvigd i 1878.

Fotnotar

Litteratur

Bakgrunnsstoff
 
 Trysil kommune 
 Trysil kyrkjelege fellesråd 
 

Kyrkjer i Trysil
Kyrkjer i Sør-Østerdal prosti
Kulturminne i Trysil
Jacob Wilhelm Nordan
Langkyrkjer i Hamar bispedømme
Norske kyrkjer frå 1907
Østby kyrkje

Østby kyrkje er ei langkyrkje frå 1940 i Trysil kommune. Kyrkja vart teikna av Statens bygningsinspektør (noverande Statsbygg).

Fotnotar

Bakgrunnsstoff
 
 
 Trysil kyrkjelege fellesråd 
 Trysil kommune 
 

Kyrkjer i Trysil
Kulturminne i Trysil
Kyrkjer i Sør-Østerdal prosti
Langkyrkjer i Hamar bispedømme
Norske kyrkjer frå 1940
Tørberget kyrkje

Tørberget kyrkje er ei langkyrkje frå 1933 i Trysil kommune. Kyrkja vart teikna av Statens bygningsinspektør (noverande Statsbygg) og oppført av byggmeistrane Harald Brænd og Gj. Floden.

Altartavla vart laga av Johannes Skraastad for gamle Elverum kyrkje i 1686.

Litteratur

Bakgrunnsstoff
 
 Trysil kommune — Tørberget kirke 
 Trysil kyrkjelege fellesråd 
 Trysil kommune 
 

Kyrkjer i Trysil
Kulturminne i Trysil
Kyrkjer i Sør-Østerdal prosti
Langkyrkjer i Hamar bispedømme
Norske kyrkjer frå 1933
Kim Leine

Kim Leine Rasmussen () er ein dansk-norsk romanforfattar fødd i i Bø kommune i Telemark. Leine flytta til Danmark 17 år gamal og utdanna seg til sjukepleiar. Seinare flytta han til Grønland kor han budde i 15 år. I 2004 vendte han att til Danmark og i 2007 debuterte han med romanen Kalak i 2007.

I 2012  gav han ut romanen Profeterne i Evighedsfjorden. Den vart same år lønna med Jytte Borberg-prisen, Politikens Litteraturpris og Statens Kunstfondonds Produktionspræmie. Seinare vart boka tildelt De Gyldne Laurbær og Radioens romanpris. 

I 2013 fekk han  Nordisk Råds litteraturpris for boka.

Referansar 

Vinnarar av Nordisk råds litteraturpris
Danske forfattarar
Folk frå Bø i Telemark